Kwame Nkrumahin luonnontieteen ja tekniikan yliopisto

Kwame Nkrumahin luonnontieteen ja tekniikan yliopisto (, lyhennys KNUST) on Ghanan eteläosan Kumasissa toimiva julkinen yliopisto. Yliopisto avattiin vuonna 1952, ja itsenäisen yliopiston aseman se sai elokuussa 1961. Nykyinen nimi on vuodelta 1966. Yliopistossa on runsas 87 000 opiskelijaa.

KNUST luetaan Ghanan arvostetuimpiin yliopistoihin. Joissain yliopistovertailuissa se on luokiteltu Afrikan viidenkymmenen kärkipään yliopiston joukkoon. Esimerkiksi THE-yliopistoranking luokitteli yliopiston vuoden 2023 listallaan jaetulle 41. sijalle Afrikassa ja jaetulle 1001–1200. sijalle maailmassa.

Lähteet

Aiheesta muualla

Ghanan yliopistot ja korkeakoulut
Ghanan rakennukset ja rakennelmat